rejauldu/bengali-wikipedia huggingface dataset:
ইসলাম ও আধুনিকতা ( ; Islam and Modernism নামেও পরিচিত) দেওবন্দি ইসলামি পণ্ডিত মুহাম্মদ তাকি উসমানির ইসলাম ও আধুনিকতা বিষয়ে উর্দু ভাষায় রচিত একটি জনপ্রিয় ইসলামি বই। এই বইয়ে লেখক বহু পশ্চিমা বিষয়ে আলোকপাত করেছেন যা দীর্ঘকাল ধরে মুসলমানদের মগজ ধোলাই করে চলেছে। এটি ইসলামি বিধিবিধানের একটি যৌক্তিক ধারণা দেয় এবং এটিও বর্ণনা করে মানুষ কীভাবে অতীতে এবং বর্তমানেও নিজেদের সুবিধাজনক করে তোলার জন্য তা পরিবর্তনের চেষ্টা করে। যৌক্তিক যুক্তি দিয়ে বইটি আধুনিক মানসিকতাকে চ্যালেঞ্জ জানিয়েছে। এটি আধুনিকতাবাদের একটি অর্থ দেয় এবং ইসলাম কীভাবে আধুনিকতাবাদকে উৎসাহিত করে তা নিয়ে আলোচনা করে। এই বইয়ে লেখক আরও উপস্থাপন করেছেন যে, প্রগতি ও আধুনিকতার নামে ইসলাম বিরোধী বিশ্বাস ও চরিত্র ধ্বংসের যে ভয়াবহ ফিতনা পৃথিবীকে গ্রাস করছে, প্রকৃতপক্ষে তা হচ্ছে মূর্খতা ও পশ্চাৎপদতা। এতে ইসলামের সাথে আধুনিকতা, বিজ্ঞান, শিল্প বিপ্লব, জিহাদ প্রভৃতি বিষয় আলোচিত হয়েছে। লেখক তার যুক্তি ব্যাপক করার জন্য অতীত থেকে পরিস্থিতি সংকলন করতে যথেষ্ট পরিমাণে গবেষণা করেছেন।   ইতিহাস  বর্তমান যুগে ইসলামি বিধান বাস্তবায়ন এবং জীবনের নানা অঙ্গনে উদ্ভূত নতুন সমস্যার ইসলামি সমাধানের ব্যাপারে তাকি উসমানি ‘মাসিক আলবালাগ ’ পত্রিকায় লেখালেখি করতেন। এখান থেকে তার নিবন্ধগুলো নিয়ে ‘আছরে হাজের মে ইসলাম কেইসে নাফেয হাে’ নামে প্রায় সাড়ে সাতশ পৃষ্ঠার একটি সংকলন প্রকাশিত হয়। ঐ গ্রন্থ প্রকাশের পরও এই বিষয়ের বিভিন্ন দিক নিয়ে আরাে বেশ কিছু প্রবন্ধ জমা হয় এবং এগুলো নিয়ে তিনি ‘ইসলাম আওর জিদ্দাত পছন্দি’ নামে আরেকটি গ্রন্থ প্রকাশ করেন। যা উর্দু ভাষায় ১৯৯০ সালে প্রথম প্রকাশিত হয়।  ২০০২ সালে ‘ইসলাম ও আধুনিকতা’ নামে এই বইটির বঙ্গানুবাদ করে শামসুল ইসলাম, যা সম্পাদনা করেছেন আবুল ফাতাহ মুহাম্মদ ইয়াহইয়া। ২০০৮ সালে মুহাম্মদ ছলেহ সিদ্দিকী এর ইংরেজি অনুবাদ করেন।   বিষয়বস্তু  বইটির অধ্যায় ও আলোচ্য বিষয়সমূহ হল:  ইসলাম ও আধুনিকতা  ইসলাম ও শিল্প বিপ্লব  যুগ চাহিদা  ব্যাখ্যার নামে অপব্যাখ্যা  ইসলামের নতুন ব্যাখ্যা  উলামা ও পােপতন্ত্র  বিজ্ঞান ও ইসলাম  ইসলাম ও মহাকাশ অভিযান  ইসলাম ও বিশ্ব জয়  ইজতিহাদ  জিহাদ: আক্রমণাত্মক ও রক্ষণাত্মক   আরও দেখুন   মুহাম্মদ তাকি উসমানির গ্রন্থপঞ্জি   তথ্যসূত্র   উদ্ধৃতি    গ্রন্থপঞ্জি       বহিঃসংযোগ   মূল উর্দু ডাউনলোড  বাংলা অনুবাদ ডাউনলোড   ইংরেজি অনুবাদ ডাউনলোড  মুহাম্মদ তাকি উসমানির রচনাবলি   বিষয়শ্রেণী:ইসলামি গ্রন্থ বিষয়শ্রেণী:দেওবন্দি সাহিত্য বিষয়শ্রেণী:ইসলাম বিষয়ক বই বিষয়শ্রেণী:১৯৯০-এর বই বিষয়শ্রেণী:তাকি উসমানির বই বিষয়শ্রেণী:ইসলামি দার্শনিক গ্রন্থ বিষয়শ্রেণী:উর্দু ভাষার বই বিষয়শ্রেণী:সুন্নি সাহিত্য বিষয়শ্রেণী:আধুনিকতাবাদ বিষয়শ্রেণী:পাকিস্তানি বই বিষয়শ্রেণী:ইসলামি সংস্কৃতি বিষয়শ্রেণী:ইসলামের মধ্যে উদার ও প্রগতিশীল আন্দোলন বিষয়শ্রেণী:ইসলাম ও সমাজ বিষয়শ্রেণী:ইসলামবাদ
মার্চেন্ট ডি ল্যাঞ্জ (জন্ম: ১৩ অক্টোবর, ১৯৯০) ট্রান্সভাল প্রদেশের তানিন এলাকায় জন্মগ্রহণকারী দক্ষিণ আফ্রিকার ক্রিকেটার। দক্ষিণ আফ্রিকা ক্রিকেট দলের অন্যতম সদস্য হিসেবে তিনি ডানহাতি ফাস্ট বোলিং করে থাকেন। এছাড়াও, নিচের সারির কার্যকরী ব্যাটসম্যান হিসেবে ডানহাতে ব্যাটিং করেন।  ডি ল্যাঞ্জ দীর্ঘদেহী ডানহাতি ফাস্ট বোলার। সুইং ও নিখুঁত বোলিংয়ে দক্ষ তিনি। ক্রিকেট জীবনে প্রবেশের পূর্বে বর্শানিক্ষেপকারক ছিলেন। এরফলে স্বল্পপাল্লার দৌঁড় প্রয়োগেই নিয়মিতভাবে ১৪৫-১৫০ কিমি/ঘ গতিবেগে নিয়মিতভাবে বোলিং করতে সক্ষমতা দেখাচ্ছেন।   খেলোয়াড় জীবন  প্রথম-শ্রেণীর ক্রিকেটে অভিজ্ঞতা কম থাকা স্বত্ত্বেও তাকে শ্রীলঙ্কার বিপক্ষে অন্তর্ভুক্ত করা হয়। ভার্নন ফিল্যান্ডারের আঘাতপ্রাপ্তির ফলে তাকে শেষ মুহুর্তে দ্বিতীয় টেস্টে অভিষিক্ত করা হয়। তিনি এর যোগ্য জবাব দেন ও খেলায় তিনি ১২৬ রানে ৮ উইকেট পান। তন্মধ্যে প্রথম ইনিংসেই ৭/৮১ পান। তার এ বোলিং পরিসংখ্যান ২০১১ সালের টেস্ট ক্রিকেটে সেরা ছিল।  ১৯ ফেব্রুয়ারি, ২০১২ তারিখে হ্যামিল্টনে নিউজিল্যান্ডের বিপক্ষে টুয়েন্টি২০ আন্তর্জাতিকে অভিষেক ঘটে। খেলায় তিনি মার্টিন গাপটিলের উইকেট পেয়েছিলেন।   তথ্যসূত্র    বহিঃসংযোগ       player profile of marchant-de-lange  বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার বিষয়শ্রেণী:দক্ষিণ আফ্রিকার টুয়েন্টি২০ আন্তর্জাতিক ক্রিকেটার বিষয়শ্রেণী:যুক্তরাজ্যে অভিবাসনকারী দক্ষিণ আফ্রিকান বিষয়শ্রেণী:টাইটান্সের ক্রিকেটার বিষয়শ্রেণী:ইস্টার্ন প্রভিন্সের ক্রিকেটার বিষয়শ্রেণী:গায়ানা আমাজন ওয়ারিয়র্সের ক্রিকেটার বিষয়শ্রেণী:যুক্তরাজ্যের নাগরিকীকৃত নাগরিক বিষয়শ্রেণী:ইস্টার্নসের ক্রিকেটার বিষয়শ্রেণী:কলকাতা নাইট রাইডার্সের ক্রিকেটার বিষয়শ্রেণী:বার্বাডোস রয়্যালসের ক্রিকেটার বিষয়শ্রেণী:নাইটসের ক্রিকেটার বিষয়শ্রেণী:ফ্রি স্টেটের ক্রিকেটার বিষয়শ্রেণী:গ্ল্যামারগনের ক্রিকেটার বিষয়শ্রেণী:সমারসেটের ক্রিকেটার বিষয়শ্রেণী:ইসলামাবাদ ইউনাইটেডের ক্রিকেটার বিষয়শ্রেণী:গ্লুচেস্টারশায়ারের ক্রিকেটার বিষয়শ্রেণী:ডাম্বুলা আউরার ক্রিকেটার বিষয়শ্রেণী:মুম্বই ইন্ডিয়ান্সের ক্রিকেটার বিষয়শ্রেণী:ডারবান হিটের ক্রিকেটার
আলিম দারা আফগানিস্তানের বাদাখশন প্রদেশ এর একটি গ্রাম যেটি পূর্বে তালিখান থেকে ফয়েজাবাদ রাস্তা পর্যন্ত প্রথম বিরামপথ ছিল। বিংশ শতাব্দীর শুরুর দিকে, এখানে প্রায় ৩০০ টি পরিবারের স্থায়ী জনসংখ্যা বসতি রয়েছে বলা হয়। এছাড়াও এলাকাটিতে মৌসুমী চাষাবাদ, একটি জলপ্রবাহ এবং খাল অন্তর্ভুক্ত রয়েছে।   আরো দেখুন   বাদাখশন প্রদেশ   তথ্যসূত্র   বিষয়শ্রেণী:বাদাখশন প্রদেশের জনবহুল এলাকা
বুর্জু ওজবের্ক (জন্ম ১১ ডিসেম্বর ১৯৮৯ ) একজন তুর্কি টিভি সিরিজ এবং থিয়েটার অভিনেত্রী। তিনি  দিরেনিস করাতায় (২০১৮), গুনেশিন কিজলারি (২০১৫) এবং আফিলি আশক (২০১৯) এর জন্য পরিচিত।   জীবন  তিনি হ্যাসেটেপ বিশ্ববিদ্যালয় আঙ্কারার স্টেট কনজারভেটরি থিয়েটার বিভাগ থেকে স্নাতক করেছেন।২০১৩ সালে মুহিতসেম  ইয়েজিল  (ম্যাগনিফিকেন্ট সেঞ্চুরি) সিরিজের মাধ্যমে তার ছোট পর্দায় অভিষেক হয় । এই সিরিজে তিনি হুরিসিহান সুলতানের চরিত্রে অভিনয় করেছিলেন।  গার্লস অফ দ্য সান সিরিজে নাজলি ইলমাজের চরিত্রটি ছিল তার কেরিয়ারের এক মোড়। তিনি এর্কাল বেকিকিয়োইলু প্র্যাকটিস স্টেজে মারকুইস ডি সাদে কুইলস এবং ওয়ায়েজেক টেল নাটকগুলিতে অংশ নিয়েছিলেন। টিআরটি ওয়ানে  প্রচারিত আসলান পারিবারিক সিরিজে অভিনয় করেছেন তিনি। তারপর তিনি তিরকানের চরিত্রে দিরনি কারাতায় মুভিতে অভিনয় করেছিলেন। তিনি বর্তমানে আফিলি আক সিরিজে অভিনয় করছেন।তিনি ওয়ায়েজেক মাসালি, আইয়ার হামজা, এবং কির্মিজি বাসলিক্লি কিজ সহ বেশ কয়েকটি মঞ্চ প্রযোজনায় হাজির হয়েছেন।তার পরিবারের সদস্যরা প্রায়শই তার ইনস্টাগ্রাম অ্যাকাউন্টে ফটোগুলির বিষয় হন।   কাজ    মঞ্চ নাটক  আফিলি আশক( প্রেমের জাল): স্যাম শেপার্ড - অনুশীলন মারকুইস ডি সাদে কুইলস: ডগ রাইট - ড্রিল সিন দ্য ওয়ায়েজেক টেল: জর্জি বাচনার - অনুশীলন কুচুক বুর্জোয়া: ম্যাক্সিম গোর্কি আইয়ার হামজা: পরিচালক আলী বে ম্যাকবেথ  আব্লা কুস বাসকিসি  ক্যাবারে কিরমিযি বাস্লিক্লি কিয ইয়ল আরকাদাস্লার   টিভি নাটক   শিরোনামবছর  চরিত্র  ভূমিকামুহতেশেম  ইয়ুজুইল ২০১৩হুরিজিহান সুলতানসহ অভিনেত্রীগুনেশিন কিজলারি  ২০১৫-২০১৬ নাজলি ইয়িলমাজনায়িকাশাহানে দামাত ২০১৬ মেলিকে সাগ্লামনায়িকাবাদেম শেকেরি২০১৭নায়িকা বাদেম শেকেরি ২২০১৭নায়িকাবাদেম শেকেরি ৩২০১৭নায়িকাআস্লান আইলেম ২০১৭/২০১৮বুর্জু অল্গুননায়িকাদিরেনিশ কারাতায়২০১৮তুরকাননায়িকাআফিলি আশক২০১৯-আয়েশা ইয়িতের / আয়েশা ওজকায়ালি নায়িকা   বিজ্ঞাপন  কোম্পানি / পণ্যবছরকোকা-কোলা২০১৫ইয়েদিগুন২০১৫-২০১৬  পুরস্কার  বছরপুরস্কারবিভাগফলাফল২০১৫তুরস্ক যুব পুরস্কারসেরা মহিলা সহশিল্পীমনোনীত২০১৬দ্বিপদ সংবাদপত্র টিভি স্টার পুরস্কারসেরা যুব টিভি সিরিজ অভিনেত্রীমনোনীত২০১৬১১ মাকিনিস্তানবুল মিডিয়া, শিল্প ও ক্রীড়া পুরস্কারসোশ্যাল মিডিয়ায় বছরের সেরা নামবিজয়ী২০১৬১১ মাকিনিস্তানবুল মিডিয়া, শিল্প ও ক্রীড়া পুরস্কারবছরের সেরা মহিলা টিভি অভিনেত্রীমনোনীত২০১৯তুরস্ক যুব পুরস্কারসেরা মহিলা চলচ্চিত্র অভিনেতাবিজয়ী২০১৯২৪  গোল্ডেন লেন্স পুরস্কার অনুষ্ঠানhttps://www.haberler.com/mgd-den-kanal-d-ye-odul-yagdi-12587987-haberi/সেরা রোম্যান্টিক কমেডি অভিনেত্রীবিজয়ী২০১৯সুখসচেতনতা ও সামাজিক ঠিকানাhttp://www.yasemin.com/foto-galeri/59484-burcu-ozberk-kimdir-afili-askin-aysesi-burcu-ozberkin-cifte-mutlulugu/p2সেরা অভিনেত্রীবিজয়ী২০২০দ্বিপদ  সংবাদপত্র পুরস্কার অনুষ্ঠানhttps://www.haberler.com/afili-ask-a-uc-odul-birden-12818405-haberi/সেরা রোম্যান্টিক কমেডি অভিনেত্রীবিজয়ী   তথ্যসূত্র    বহিঃসংযোগ        বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:তুর্কি টেলিভিশন অভিনেত্রী বিষয়শ্রেণী:তুর্কি অভিনেত্রী বিষয়শ্রেণী:তুর্কি নারী মডেল
জনপ্রশাসন মন্ত্রণালয় গণপ্রজাতন্ত্রী বাংলাদেশ সরকারের একটি মন্ত্রণালয়। বাংলাদেশ সরকারের অন্যতম এ সংস্থাটি জনপ্রশাসনের সেবা প্রদান সম্পর্কিত বিষয়াদির ব্যবস্থাপনার জন্য দায়িত্বপ্রাপ্ত।   সচিবগণের তালিকা   ইকবাল মাহমুদ, সিনিয়র সচিব  আবদুস সোবহান সিকদার, সিনিয়র সচিব  কামাল আবদুল নাসের চৌধুরী, সিনিয়র সচিব  মোজাম্মেল হক খান, সিনিয়র সচিব  ফয়েজ আহম্মদ, সিনিয়র সচিব  শেখ ইউসুফ হারুন, সিনিয়র সচিব  কে এম আলী আজম, সিনিয়র সচিব  মোহাম্মদ মেজবাহ উদ্দিন চৌধুরী, সিনিয়র সচিব  মো: মোখলেসুর রহমান, সিনিয়র সচিব   অধীনস্থ দপ্তরসমূহ    বাংলাদেশ সরকারি কর্ম কমিশন  বাংলাদেশ সিভিল সার্ভিস প্রশাসন একাডেমি  মুদ্রণ ও প্রকাশনা অধিদপ্তর  বাংলাদেশ কর্মচারী কল্যাণ বোর্ড  সরকারী যানবাহন অধিদপ্তর  বাংলাদেশ ইনস্টিটিউট অব এ্যাডমিনিস্ট্রেশন এ্যান্ড ম্যানেজমেন্ট ফাউন্ডেশন  সরকারি কর্মচারী হাসপাতাল  বাংলাদেশ লোক-প্রশাসন প্রশিক্ষণ কেন্দ্র  জাতীয় পরিকল্পনা ও উন্নয়ন একাডেমি  রূপকল্প ও অভিলক্ষ্য রূপকল্প: দক্ষ ও কার্যকর জনপ্রশাসন।জনপ্রশাসন মন্ত্রণালয়, বাংলাদেশ জাতীয় তথ্য বাতায়ন অভিলক্ষ্য: নিয়োগ, প্রশিক্ষণ, প্রাতিষ্ঠানিক সক্ষমতা বৃদ্ধি ও মানব সম্পদের কার্যকর ব্যবহার নিশ্চিতকরণের মাধ্যমে একটি দক্ষ, সেবামুখী ও জবাবদিহিতামূলক জনপ্রশাসন গড়ে তোলা।জনপ্রশাসন মন্ত্রণালয়, বাংলাদেশ জাতীয় তথ্য বাতায়ন   তথ্যসূত্র    বহিঃসংযোগ   জনপ্রশাসন মন্ত্রণালয় - তথ্য বাতায়ন।  বিষয়শ্রেণী:জনপ্রশাসন মন্ত্রণালয় (বাংলাদেশ) বিষয়শ্রেণী:বাংলাদেশ সরকারের মন্ত্রণালয় বিষয়শ্রেণী:জনপ্রশাসন
বাওজি (  ), পাও-সিহ বা বাও ইত্যাদি বিভিন্ন নামে পরিচিত এই চীনা খাবারটি এক ধরনের খামিরযুক্ত পুর ভরা বান। এই বান রুটির ভেতর প্রধানত  মাংস অথবা নিরামিষ সব্জী ইত্যাদি বিবিধ খাদ্য উপাদানের পুর দিয়ে ভরাট করা হয়। অঞ্চলভেদে এই বাও প্রস্তুতির রন্ধন প্রক্রিয়ার অনেক বৈচিত্র্য রয়েছে। বানগুলি সাধারনত সেদ্ধ করে বা স্টীম বা বাষ্পের মধ্যে ভাপিয়ে রান্না করা হয়। এগুলি উত্তর চীনের আঞ্চলিক খাবার মান্টুর একটি প্রকরণ।  চীন এবং ইন্দোনেশিয়ার বেশিরভাগ অংশে প্রধানত দুই ধরনের বাও পাওয়া যায়। সেগুলি হল দাবাও (大包, "বিগ বান") এবং সিয়াওবাও (小包, "ছোট বান")। দাবাও হল বড় আকারের বান রুটি। এর ব্যাস প্রায়  পরিমাপ হয়। অন্য প্রকার সিয়াওবাও হল ছোট আকারের বান। এর ব্যাস প্রায়  চওড়া হয় এবং এটি সাধারণত রেস্তোরাঁয় খাওয়া হয়।  সাধারনত এটি একটি স্টিমারে পরিবেশিত হয় যাতে তিন থেকে দশ টুকরো বাও থাকে। বাওজির সাথে খাওয়ার জন্য একটি ছোট সিরামিকের থালায় ভিনেগার বা সয়া সস রাখা হয়। বাওয়ের সাথে বিভিন্ন ধরনের মরিচ এবং রসুনের পেস্ট, তেলে তাজা ধনে, লিক(পেয়াজকলি জাতীয় সব্জী), তিলের তেল এবং অন্যান্য অনুসঙ্গিক উপাদান পরিবেশিত হয়। এই খাবারটি সমস্ত চীন জুড়ে জনপ্রিয় এবং চীনা প্রবাসীদের মাধ্যমে অন্যান্য অনেক দেশে এর প্রসার হয়েছে।   ইতিহাস এবং ব্যুৎপত্তি  গানের রাজবংশের লিখিত তথ্য অনুসারে পুর ভরা বানগুলিকে বোঝাতে বাওজি শব্দটির ব্যবহার হয়। নর্দার্ন সং রাজবংশের পূর্বে (৯৬০-১২৭৯), মান্টো শব্দটি পুর ভরা এবং পুর ছাড়া বান উভয়কে উল্লেখ করার জন্য ব্যবহৃত হত।cf Zhuge Liang tale; also  কিংবদন্তি অনুসারে, পুর ভরা বাওজি আসলে সামরিক কৌশলবিদ ঝুগে লিয়াং দ্বারা উদ্ভাবিত খাবার মান্তার একটি ভিন্ন প্রকারভেদ মাত্র। সময়ের সাথে সাথে ম্যান্ডারিন এবং কিছু ধরনের চীনা ভাষায় মান্টো  শব্দটি কেবল পুর ছাড়া বানগুলি উল্লেখ করতেই ব্যবহার হয়। যদিও ইউ চীনা ভাষাগোষ্ঠীতে আগের থেকেই পুর ভরা এবং পুর ছাড়া উভয় প্রকার বানকে উল্লেখ করার জন্য মান্টো শব্দের ব্যবহার হয়ে চলেছে।  তথ্যসূত্র    বিষয়শ্রেণী:পুরভরা খাবার বিষয়শ্রেণী:মৌরিশিয় রন্ধনশৈলী বিষয়শ্রেণী:চীনা রন্ধনশৈলী বিষয়শ্রেণী:চীনা রুটি বিষয়শ্রেণী:এইচঅডিওর মাইক্রোবিন্যাসের সাথে নিবন্ধসমূহ বিষয়শ্রেণী:চীনা ভাষার লেখা থাকা নিবন্ধ
দ্বারকা মেট্রো স্টেশন দিল্লি মেট্রোর ব্লু লাইন ও গ্রে লাইনের সংযোগ স্থলে অবস্থিত। এটি দিল্লি জাতীয় রাজধানী অঞ্চলের দ্বারকা সেক্টর ১৬ তে অবস্থিত উত্তোলিত মেট্রো স্টেশন। ২০০৫ সালের ৩১শে ডিসেম্বর ব্লু লাইনে স্টেশন হিসাবে এটি সাধারণ মানুষের ব্যবহারের জন্য চালু করে দেওয়া হয়। পরে ২০১৯ সালের ৪ঠা অক্টোবর গ্রে লাইন কার্যকর হয়। স্টেশনে ওরিয়েন্টাল ব্যাংক অব কমার্স ও স্টেট ব্যাংক অব ইন্ডিয়ার এটিএম পরিষেবা উপলব্ধ।  তথ্যসূত্র  বহিঃসংযোগ  বিষয়শ্রেণী:দিল্লি মেট্রো স্টেশন বিষয়শ্রেণী:২০০৫-এ চালু রেলওয়ে স্টেশন
thumb| যুক্তরাজ্যের স্কটল্যান্ডের অদূরে উত্তাল সমুদ্রের স্টাফা দ্বীপে অবস্থিত ফিংগাল’স কেভ (Fingal's Cave) মুলত একটি রহস্যঘেরা গুহা। জনমানবহীন এ গুহা সম্পর্কে ভূতত্ত্ববিদদের ধারণা, প্রায় ৬ কোটি বছর আগে আগ্নেয়গিরির লাভা থেকে এ গুহার সৃষ্টি। আগ্নেয়গিরির গলিত লাভা খড়িমাটির ওপর দিয়ে যাওয়ার ফলে গুহাটি একটি বিশেষ আকৃতি পায়। আয়ার ল্যান্ডের ‘জায়ান্টস কজওয়ে' নামের অন্য একটি স্থানের সাথে এর আশ্চর্য রকমের মিল পাওয়া যায়। প্রকৃতির অদ্ভূদ খেয়ালে গুহার ভিতরে তৈরি হয়েছে অসংখ্য খিলান। হাজার বছর ধরে নাবিকেরা এ গুহা দেখে আসছেন। প্রাচীনকালে আইরিশ জাতি এ গুহাটিকে দানবের তৈরি বলেই মনে করত। গুহার ভেতরে বিভিন্ন শব্দ নিয়েও ছিলো নানা গুজব। উনিশ শতকে জার্মান সঙ্গীত রচয়িতা ফেলিক্স মেন্ডেলসন এ গুহা ভ্রমণ করে একে নিয়ে রচনা করেন বিখ্যাত কম্পোজিশন ‘দ্য হেব্রিডস', যা পর্যটকদের মধ্যে বিশেষ কৌতূহল সৃষ্টি করে। বিজ্ঞানের উৎকর্ষতায় অনেক প্রাকৃতিক রহস্যের সমাধান মিলেছে। প্রতিবছর এপ্রিল থেকে সেপ্টেম্বরের মধ্যে হাজারো পর্যটক এখানে ভীড় জমান। এক সময় ভয়ঙ্কর জলদস্যুরাও যে দ্বীপ এড়িয়ে চলতো, এখন সেখানে রয়েছে পর্যটকদের সরব উপস্থিতি।  তথ্যসূত্র  বিষয়শ্রেণী:স্কটল্যান্ড বিষয়শ্রেণী:উপকূল
মনোরঞ্জিতহাম নাগরাজ একজন ভারতীয় রাজনীতিবিদ, কৃষ্ণগিরির চেয়ারম্যান ছিলেন এবং উথানগারাই আসন থেকে ১৪তম তামিলনাড়ু বিধানসভার সদস্য ছিলেন। তিনি সর্বভারতীয় আন্না দ্রাবিড় মুন্নেত্র কড়গম পার্টির প্রতিনিধিত্ব করেছিলেন।   ২০১ সালের নির্বাচনে তিনি আবারও নির্বাচিত হয়েছিলেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:সর্বভারতীয় আন্না দ্রাবিড় মুনেত্র কড়গমের রাজনীতিবিদ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:তামিলনাড়ু বিধানসভার সদস্য ২০১১-২০১৬ বিষয়শ্রেণী:তামিলনাড়ু বিধানসভার সদস্য ২০১৬-২০২১ বিষয়শ্রেণী:তামিলনাড়ু বিধানসভার নারী সদস্য
স্যার জন অ্যান্থনি ল্যাংফোর্ড-হল্ট (৩০ জুন ১৯১৬ - ২৩ জুলাই ১৯৯৩) ১৯৪৫ থেকে ১৯৮৩ সাল পর্যন্ত শ্রুসবারির জন্য একজন ব্রিটিশ রক্ষণশীল সংসদ সদস্য ছিলেন।   জীবনী  তিনি আর্নেস্ট এবং ক্রিস্টিন ল্যাংফোর্ড-হল্টের পুত্র ৩০ জুন ১৯১৬ তারিখে স্টুডডেল, ওয়াল্ডারশেয়ার, কেন্টে জন্মগ্রহণ করেছিলেন, Dod's Parliamentary Companion, 161st edition, Dod's Parliamentary Companion Ltd, 1980, p. 351Who's Who, A. & C. Black, 1968, p. 1754 এবং তাঁর পরিবারের বেশিরভাগের মতোই শ্রুসবারি স্কুলে শিক্ষিত; তার দাদা, জর্জ জোন্স হল্ট, শ্রুসবারির মেয়র হিসেবে দায়িত্ব পালন করেছিলেন।Victoria County Histories: A History of Shropshire, vol. 3, ed. G. C. Baugh, Oxford University Press, 1979, p. 357 দ্বিতীয় বিশ্বযুদ্ধের সময়, তিনি একজন পাইলট ছিলেন, প্রথমে ব্রিটেনের যুদ্ধে এবং পরে ফ্লিট এয়ার আর্ম সহ।  তার রাজনৈতিক কর্মজীবনে, তার পদগুলির মধ্যে রয়েছে সংসদীয় বিজ্ঞান কমিটি, প্রাক্কলন কমিটি, ব্যয় কমিটি এবং প্রতিরক্ষা বিষয়ক নির্বাচন কমিটি। চার্চিলের পরবর্তী বছরগুলিতে, তাকে টোরি হুইপস দ্বারা চার্চিলের নিজের দেখাশোনার দায়িত্ব দেওয়া হয়েছিল।[ উদ্ধৃতি প্রয়োজন ] তিনি ১৯৬২ সালে নাইট উপাধি লাভ করেন।  তিনি চারবার বিয়ে করেছিলেন, প্রথমত ১৯৪৩ সালে এলিজাবেথ নিউস্টাডলকে । ১৯৫১ সালে এই দম্পতির বিবাহবিচ্ছেদ হয় এবং তিনি মেজর রবার্ট রিভারস-বুলকেলিকে বিয়ে করেন। ১৯৫৩ সালে, তিনি ইয়ান সেন্ট ক্লেয়ার স্টুয়ার্টের কন্যা ফ্লোরা ইনেস স্টুয়ার্টকে বিয়ে করেন, Who's Who 1968, A. & C. Black, 1968, p. 1754 কিন্তু ১৯৬৯ সালে বিলুপ্ত হয়ে যায়, যার পরে তিনি ১৯৭১ সালে ম্যাক্সিন ভিলেকে বিয়ে করেন। ১৯৮২ সালে দম্পতির বিবাহবিচ্ছেদের পরে, তিনি শেষবারের মতো আইরিন কেরকে বিয়ে করেছিলেন। তিনি ২৩ জুলাই ১৯৯৩ সালে ৭৭ বছর বয়সে লন্ডনে মারা যান।   তথ্যসূত্র    বহিঃসংযোগ      Times Guide to the House of Commons 1979.   বিষয়শ্রেণী:ফ্লিট এয়ার আর্ম চালক বিষয়শ্রেণী:শ্রেসবারি স্কুলে শিক্ষিত ব্যক্তি বিষয়শ্রেণী:যুক্তরাজ্যের সংসদ সদস্য ১৯৭৯-১৯৮৩ বিষয়শ্রেণী:যুক্তরাজ্যের সংসদ সদস্য ১৯৭৪-১৯৭৯ বিষয়শ্রেণী:যুক্তরাজ্যের সংসদ সদস্য ১৯৭৪ বিষয়শ্রেণী:যুক্তরাজ্যের সংসদ সদস্য ১৯৭০-১৯৭৪ বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০ বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬ বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪ বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯ বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫ বিষয়শ্রেণী:যুক্তরাজ্যের সংসদ সদস্য ১৯৫০-১৯৫১ বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৯৯৩-এ মৃত্যু বিষয়শ্রেণী:১৯১৬-এ জন্ম
দিল্লি-কলকাতা দ্রুতগতি রেলপথ হল ভারতের প্রস্তবিত উচ্চগতির রেল ব্যবস্থা। ভারতের দ্রুতগতির রেল ব্যবস্থার অংশ হল এই রেলপথ। এই রেলপথের মোট দৈর্ঘ্য ১,৫০০ কিলোমিটার (৯৩০ মাইল)। রেলপথটি হাওড়া-দিল্লি প্রধান রেলপথের সমান্তরালে তৈরি করা হবে।দিল্লী টুন্ডালা থেকে হাওড়া পর্যন্তীই রেলপথ নির্মাণ করা হবে। এই রেলপথটি দিল্লি থেকে শুরু করে উত্তর প্রদেশ, বিহার, ঝাড়খণ্ড হয়ে পশ্চিমবঙ্গের হাওড়া  (কলকাতা) পৌঁছাবে। উচ্চগতির ট্রেনগুলি ভারতের রাজধানী নতুন দিল্লি এবং  ভারতীয় রাজ্য পশ্চিমবঙ্গের রাজধানী কলকাতার মধ্যে ১,৫০০ কিলোমিটার (৯৩০ মাইল) রেলপথ অতিক্রম করবে ৫ ঘণ্টার ৩০ মিনিটের মধ্যে।  ব্রিটিশ কোম্পানি ম্যাকডোনাল্ডের, এই প্রকল্পটির প্রাক-সম্ভাব্যতা অধ্যয়ন করে এবং তাদের মতে  নির্মাণের আনুমানিক খরচ প্রায় ₹৫ ট্রিলিয়ান (৭৩ বিলিয়ন মার্কিন ডলার) হতে পারে। রেলপথে ট্রেনগুলির প্রত্যাশিত গতি হবে ২০০-৩৫০ কিমি/ঘণ্টা (১২০-২২০ মাইল/ঘণ্টা)। এই রেলপথটি প্রথম ধাপে দিল্লি থেকে পাটনা ও দ্বিতীয় ধাপে পাটনা থেকে কলকাতা এর হাওড়া পর্যন্ত নির্মাণ করা হবে। প্রকল্পের দ্বিতীয় পর্যায়ে ইতোমধ্যে কলকাতা মেট্রোপলিটন এলাকায় অবস্থিত হাওড়া টার্মিনাস (হাওড়া রেলওয়ে স্টেশন) পর্যন্ত রেলপথটি প্রসারিত করার পরিকল্পনা গ্রহণ করা হয়েছে।  বর্তমানে, ইন্টারন্যাশনাল কনসোর্টিয়াম আইএনইসিও-টিওয়াইপিএসএ-আইসিটি সম্ভাব্যতা অধ্যয়ন করছে।   তথ্যসূত্র  বহিঃসংযোগ  Delhi-Agra, Lucknow-Patna bullet trains soon?  City may get high speed train   বিষয়শ্রেণী:ভারতীয় রেল বিষয়শ্রেণী:ভারতের উচ্চ-গতির রেলপথ বিষয়শ্রেণী:হাওড়ার রেল পরিবহন বিষয়শ্রেণী:উত্তরপ্রদেশের রেল যোগাযোগ বিষয়শ্রেণী:দিল্লির পরিবহন বিষয়শ্রেণী:উত্তরপ্রদেশের রেল পরিবহন বিষয়শ্রেণী:বিহারের রেল পরিবহন বিষয়শ্রেণী:পশ্চিমবঙ্গের রেল পরিবহন বিষয়শ্রেণী:দিল্লির রেল পরিবহন বিষয়শ্রেণী:ভারতে স্ট্যান্ডার্ড গেজ রেলওয়ে
থাম্ব|বৃত্ত হাউজ, সেন্ট জেভিয়ার্স বিশ্ববিদ্যালয়, কলকাতা সেন্ট জেভিয়ার্স বিশ্ববিদ্যালয়, কলকাতা () ভারতের পশ্চিমবঙ্গ রাজ্যের রাজধানী কলকাতার নিউ টাউন উপশহরে অবস্থিত একটি বেসরকারি জেসুইট বিশ্ববিদ্যালয়। ২০১৭ সালে এই বিশ্ববিদ্যালয়টি প্রতিষ্ঠিত হয়।   ইতিহাস  ২০১১ সালে ফেলিক্স রাজের সভাপতিত্বে কলকাতার সেন্ট জেভিয়ার্স কলেজ প্রাক্তনী সংসদ একটি দশবার্ষিকী পরিকল্পনা গ্রহণ করে। এই পরিকল্পনার অঙ্গ হিসেবে সেন্ট জেভিয়ার্স বিশ্ববিদ্যালয় প্রতিষ্ঠার সিদ্ধান্ত গৃহীত হয়। ২০১২ সালে পশ্চিমবঙ্গের মুখ্যমন্ত্রী মমতা বন্দ্যোপাধ্যায় সেন্ট জেভিয়ার্স কলেজকে বিশ্ববিদ্যালয়ে রূপান্তরিত করার পরিকল্পনাটি অনুমোদন করেন। ২০১৩ সালে সরকারের থেকে জমি কিনে বিশ্ববিদ্যালয়ের ভিত্তিপ্রস্তর স্থাপন করা হয়। ২০১৬ সালে পশ্চিমবঙ্গ বিধানসভায় "সেন্ট জেভিয়ার্স বিশ্ববিদ্যালয়, কলকাতা আইন" পাস হয়। এই আইনে বলা হয়, পশ্চিমবঙ্গের জেসুইট কলেজগুলি এই বিশ্ববিদ্যালয়ের অধিভুক্ত হতে পারবে এবং জেসুইট প্রভিন্সিয়ালের সভাপতিত্বে সেন্ট জেভিয়ার্স কলেজ কলকাতা এডুকেশনাল ট্রাস্ট হবে এই বিশ্ববিদ্যালয়ের মালিক। এছাড়া ৩৬ সদস্যের একটি গভর্নিং বডি, একজিকিউটিভ কাউন্সিল, ১৩ সদস্যের একটি একজিকিউটিভ কাউন্সিল, অ্যাকাডেমিক কাউন্সিল, ফ্যাকাল্টি কাউন্সিল, বোর্ড অফ স্টাডিজ ও ফাইনান্স কমিটি গঠিত হয়।  ২০১৭ সালের ৮ ফেব্রুয়ারি উক্ত আইন মোতাবেক সেন্ট জেভিয়ার্স বিশ্ববিদ্যালয় প্রতিষ্ঠিত হয়। সেই মাসেই ফেলিক্স রাজ বিশ্ববিদ্যালয় পরিচালনার দায়িত্ব গ্রহণ করেন।  মূল বিশ্ববিদ্যালয় ভবনটি ছয়তলা। এই ভবনে একাধিক গ্যালারি ও অ্যাম্ফিথিয়েটারের ধাঁচে নির্মিত কয়েকটি শ্রেণীকক্ষ আছে। মূল ভবনের কাছেই বৃহদায়তন একটি জেসুইট আবাসও নির্মিত হয়েছে। সেন্ট জেভিয়ার্স কলেজটি অবশ্য বিশ্ববিদ্যালয় প্রতিষ্ঠার পরও কিছুকাল কলকাতা বিশ্ববিদ্যালয় কর্তৃক অনুমোদিত কলেজ হিসেবে গণ্য হবে।  তথ্যসূত্র   বহিঃসংযোগ   সেন্ট জেভিয়ার্স বিশ্ববিদ্যালয়, কলকাতা - প্রাতিষ্ঠানিক ওয়েবসাইট  বিষয়শ্রেণী:কলকাতার বিশ্ববিদ্যালয় বিষয়শ্রেণী:পশ্চিমবঙ্গের বেসরকারি বিশ্ববিদ্যালয় বিষয়শ্রেণী:ভারতের বেসরকারি বিশ্ববিদ্যালয় বিষয়শ্রেণী:২০১৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০১৭-এ পশ্চিমবঙ্গে প্রতিষ্ঠিত বিষয়শ্রেণী:নিউ টাউন, কলকাতা বিষয়শ্রেণী:২০১৭-এ প্রতিষ্ঠিত বিশ্ববিদ্যালয় ও কলেজ
বঙ্গবাসী কলেজ কলকাতার এক কলেজ। এই শিক্ষাপ্রতিষ্ঠানটিতে স্নাতক এবং স্নাতকোত্তর পর্যায়ে পড়ানো হয়। কলেজটি কলকাতা বিশ্ববিদ্যালয়ের অধীনস্থ।   ইতিহাস  আচার্য গিরিশচন্দ্র বসু ১৮৮৫ সালে কলকাতার বউবাজার স্ট্রিট এর একটি ভাড়া বাড়িতে বঙ্গবাসী স্কুল‌ প্রতিষ্ঠা করেন যা ১৮৮৭ সালে বঙ্গবাসী কলেজ রূপে আত্মপ্রকাশ করে। ১৯০৩ সালে বঙ্গবাসী কলেজ তার বর্তমান ঠিকানা রাজকুমার চক্রবর্তী সরণী, শিয়ালদহে স্থানান্তরিত হয়। একই সাথে বঙ্গবাসী কলেজ পত্রিকা ১৯০৩ সালে প্রথম‌ প্রকাশিত হয় যা কলকাতার অন্যতম‌ প্রাচীন কলেজ পত্রিকা। বর্তমানে কলেজটিতে প্রতি বছর প্রায় আড়াই হাজার ছাত্রছাত্রী স্নাতক এবং স্নাতকোত্তর স্তরে পড়াশোনা করেন।   কোর্স  প্রাণিবিদ্যা ব্যতীত নিচে তালিকাভুক্ত কোর্সগুলি অস্নাতক মানের।   ভাষা এবং সাহিত্য   বাংলা  ইংরেজি  হিন্দি  সংস্কৃত   সামাজিক বিজ্ঞান   অর্থনীতি  শিক্ষা  ভূগোল  ইতিহাস  দর্শনশাস্ত্র  রাষ্ট্রবিজ্ঞান  মনোবিদ্যা  সমাজবিদ্যা   বাণিজ্য    বাণিজ্য   বিজ্ঞান    রসায়ন  কম্পিউটার বিজ্ঞান  অঙ্ক  পদার্থবিজ্ঞান   জৈবিক বিজ্ঞান    নৃতত্ত্ব  উদ্ভিদ  প্রাণীবিদ্যা   থাম্ব|প্রয়াত আচার্য গিরিশচন্দ্র বসু স্মারক   সুবিধা    ছাত্র পরিষেবা কোষ   শিক্ষার্থী সহায়তা কোষ  স্থানসাহায্য কোষ  কাউন্সেলিং কোষ  মহিলা কোষ  অ্যান্টি-র‌্যাগিং কোষ  অভিযোগ নিবারণ কোষ  সমান সুযোগ কোষ  গ্রন্থাগার   একাডেমিক    পরীক্ষাগার  ইন্টারনেট এবং ওয়াইফাই  শিক্ষামূলক সফর  বৃত্তি   অবকাঠামোগত    সস্তা ক্যান্টিন  মিলনায়তন  বৈঠকখানা  জিমনেসিয়াম  পানি   খেলার মাঠ  সুরক্ষা এবং প্রাথমিক চিকিৎসা   অন্যান্য ক্রিয়াকলাপ   এনএসএস  খেলাধুলা এবং গেমস  সমাবেশ  পুরস্কার বিতরণ  শিক্ষার্থীদের মেলা  সাংস্কৃতিক কার্যক্রম  কম্পিউটার দক্ষতা বিকাশ  স্ব প্রতিরক্ষা   উল্লেখযোগ্য শিক্ষার্থী   নরেন্দ্রনাথ মিত্র - বাংলা সাহিত্যিক   ইন্দুমাধব মল্লিক - বাঙালি ডাক্তার ও বিজ্ঞানী  সুধীরঞ্জন দাশ - ভারতের প্রাক্তন প্রধান বিচারপতি  রবীন্দ্রনাথ মৈত্র - বাঙালি সাহিত্যিক  তুষারকান্তি ঘোষ -  বাঙালি সাংবাদিক ও লেখক  হেমচন্দ্র বাগচী - বাঙালী কবি  সলিল চৌধুরী -  সঙ্গীত পরিচালক, গীতিকার, সুরকার এবং গল্পকার  হেমচন্দ্র বাগচী - কবি  শ্রীলা মজুমদার - অভিনেত্রী   বিমল মুখার্জী - প্রথম ভারতীয় ভূপর্যটক  কংসারী হালদার - তেভাগা আন্দোলনের খ্যাতনামা নেতা ও রাজনৈতিক ব্যক্তিত্ব   হরেকৃষ্ণ কোঙার - মার্কসবাদী বিপ্লবী, কৃষি তাত্ত্বিক কৃষক নেতা ও রাজনৈতিক ব্যক্তিত্ব   হর্ষ দত্ত - বাঙালি লেখক ও সম্পাদক   নির্মলকুমার রায়চৌধুরী - বাঙালির চিকিৎসক ও সমাজ সেবক  শ্যামল মিত্র - গায়ক ও সুরকার   প্রিয়রঞ্জন দাশমুন্সি  - রাজনীতিবিদ   সুব্রত মুখোপাধ্যায় - রাজনীতিবিদ    আরও দেখুন   বঙ্গবাসী প্রভাত কলেজ  বঙ্গবাসী সন্ধ্যা কলেজ  বঙ্গবাসী কলেজ অফ কমার্স   তথ্যসূত্র   বিষয়শ্রেণী:কলকাতার কলেজ বিষয়শ্রেণী:পশ্চিমবঙ্গের শিক্ষাপ্রতিষ্ঠান বিষয়শ্রেণী:১৮৮৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৮৮৭-এ ভারতে প্রতিষ্ঠিত বিষয়শ্রেণী:বাংলার নবজাগরণের সঙ্গে যুক্ত শিক্ষাপ্রতিষ্ঠান বিষয়শ্রেণী:কলকাতা বিশ্ববিদ্যালয়ের অধিভুক্ত বিষয়শ্রেণী:কলকাতার বিশ্ববিদ্যালয় ও কলেজ
শ্রীফলতলা ইউনিয়ন বাংলাদেশের খুলনা জেলার  রূপসা উপজেলার অন্তর্গত একটি ইউনিয়ন। অবস্থান ও আয়তন ২নং শ্রীফলতলা ইউনিয়নের আয়তন – ১৫.৭৫ (বর্গ কিঃ মিঃ) এবং লোকসংখ্যা – ৩০২৮৮ জন (প্রায়)। এখানে গ্রামের সংখ্যা – ১৬ টি এবং  মৌজার সংখ্যা – ৫ টি। ইউনিয়নের মোট শিক্ষার হার – ৪৯%।  নদনদী  শিক্ষাপ্রতিষ্ঠান   মহাবিদ্যালয়   বর্ণমালা কারিগরি কলেজ   রতনসেন কলেজিয়েট গালর্স কলেজ   উচ্চমাধ্যমিক বিদ্যালয়   আজগড়া মাধ্যমিক বিদ্যালয়।   জে,বি,এম মাধ্যমিক বিদ্যালয়।   নন্দনপুর মাধ্যমিক বিদ্যালয়।    মাদ্রাসা   এ,বি,সি,ডি,এস হোসেনপুর দাখিল মাদ্রাসা   নন্দনপুর হাফেজিয়া মাদ্রাসা   শ্রীফলতলা কওমি মাদ্রাসা   আজগড়া মহিলা মাদ্রাসা কারীমিয় কওমীয়া মাদ্রাসা মৈশাঘুণী   দর্শনীয় স্থান  জে,বি,এম চত্বর গোল পার্ক  উল্লেখযোগ্য ব্যক্তি ★সরদার আব্দুর রাজ্জাক স্যার  সাবেক ট্রেজারার.খুলনা বিশ্ববিদ্যালয়। প্রতিষ্ঠাতা.প্রতিষ্ঠাতা অধ্যক্ষ.সরকারি বঙ্গবন্ধু কলেজ.রুপসা.খুলনা। ★শহীদ সরদার হারুনর রশীদ. সাবেক সাধারণ সম্পাদক. রুপসা উপজেলা আওয়ামিলীগ। ★অধ্যক্ষ সরদার ফেরদৌস আহমেদ. সাবেক অধ্যক্ষ. সরকারি বঙ্গবন্ধু কলেজ। রুপসা.খুলনা। প্রতিষ্ঠাতা অধ্যক্ষ. রুপসা ডিগ্রি কলেজ।  ইঊনুস আহমদ, ইসলামী আন্দোলন বাংলাদেশের মহাসচিব মাওলানা মুহাম্মদ হেমায়েত উদ্দিন (লেখক, গবেষক,ও ইসলামী স্কলার)   তথ্যসূত্র   বিষয়শ্রেণী:রূপসা উপজেলার ইউনিয়ন
বিষ্ণু রমণ দত্ত(১৯৩২-)ত্রিপুরার একজন প্রখ্যাত লেখক, অভিনেতা, কবি এবং ত্রিপুরার একমাত্র জীবিত কবিয়াল।   জন্ম  জন্ম ১৯৩২ সালে তৎকালীন ত্রিপুরা জেলার (বর্তমান কুমিল্লা)হাজিগঞ্জ থানাধীন রাজারগাঁও গ্রামে।   সাহিত্যে অবদান  তার রচিত বহু গান, পালাকীর্তন, নাটক, কবিতা, ও ছড়া ইত্যাদি রয়েছে। তন্মধ্যে 'ঝরের গান', 'বিষ্ণু দত্তের গান' 'গীত মাধুরী' ও যাত্রা পালা 'শতাব্দির সংকেত' উল্লেখযোগ্য।   পুরস্কার সমূহ  ২০০৪ সালে অদ্বৈত মল্ল বর্মণ পুরস্কার পান,২০০৭ সালে সরোজিনী সরকার স্মৃতি পুরস্কার এবং ত্রিপুরা সংস্কৃতি সমন্বয় কেন্দ্রের ৩য় রাজ্য সম্মেলনে ও ২০০৯ সালে বৈঠকি ঘরানা দ্বারা সংবর্ধনা পান।   আমার তীর্থ শ্যামল ত্রিপুরা  তার গান "আমার তীর্থ শ্যামল ত্রিপুরা..." একটি যুগান্ত জয়ী গান, এই গান একসময় ত্রিপুরার প্রতিটি কণ্ঠে ধ্বনিত হত। তখন ত্রিপুরা রাজ্যে সন্ত্রাস বাদের ঝড় উঠেছে, বাঙালিদের তাড়ানোই হয়ে উঠেছিলো একদল আদিবাসী সন্ত্রাসিদের উদ্দেশ্য, তখন এই চারন কবি গেয়ে উঠলেন "...জাতি উপজাতি মিলি                আবাল্য যার ধুলায় খেলি                একই সুখে দুখে জীবন গড়া..."   তথ্যসূত্র   বিষয়শ্রেণী:ভারতীয় কবি বিষয়শ্রেণী:বাঙালি কবি বিষয়শ্রেণী:লেখক বিষয়শ্রেণী:সুরকার বিষয়শ্রেণী:কবিয়াল বিষয়শ্রেণী:সরোজিনী সরকার স্মৃতি পুরস্কার জয়ী বিষয়শ্রেণী:অদ্বৈত মল্ল বর্মণ পুরস্কার জয়ী বিষয়শ্রেণী:১৯৩২-এ জন্ম